Hvad er udsigterne efter et hjertestop?
Dem, der overlever et hjertestop, får som oftest et normalt liv igen. 75% af dem, der overlever et hjertestop, er tilbage i deres normale arbejde eller hverdag inden for det første år. Jo hurtigere der ydes hjertelungeredning, og der anvendes en hjertestarter, jo større er sandsynligheden for et normalt liv efterfølgende. I den efterfølgende behandling vil der ofte indgå et rehabiliteringsforløb. Det kan være, at man som hjertestopoverlever eller pårørende har brug for at finde fodfæste igen efter hjertestoppet. REPHA (Videncenter for Rehabilitering og Palliation) tilbyder et gratis og gruppebaseret rehabiliteringsophold, hvor overlevere og pårørende kan blive klogere på, hvordan man kan komme videre i livet efter et hjertestop.